பராந்தகன்
{{பாண்டியர் வரலாறு}}
 '''பராந்தகன்''' கி.பி 765 முதல் 790 வரை பாண்டிய நாட்டை ஆட்சி செய்த பாண்டிய மன்னனாவான்&lt;ref name=&quot;tamil vu&quot;&gt;{{cite web | url=http://www.tamilvu.org/courses/degree/a031/a0312/html/a0312442.htm | title=4.2.5 நெடுஞ்சடையன் பராந்தகனும் அவனது மகனும் (கி.பி. 765-792) | publisher=தமிழ் இணையப் பல்கலைக்கழகம் | accessdate=18 சூலை 2015}}&lt;/ref&gt;. [[அரிகேசரி|அரிகேசரியின்]] மகனான இவன் '''நெடுஞ்சடையன்''' என்ற அடைமொழியினைப் பெற்றவன். [[கங்க அரசன்]] மகள் [[பூதசுந்தரி]] இவன் தாயாவாள்.&lt;ref name=&quot;கர்நாடகா&quot;&gt;{{cite book | title=The Making of Southern Karnataka: Society, Polity and Culture in the early medieval period, AD 400–1030 | publisher=Orient Longman | last=Adiga | first=Malini | year=2006 | location=Chennai | isbn=81-250-2912-5 | origyear=2006 | pages=115, 116}}&lt;/ref&gt; கி.பி. 765 முடிசூடிக் கொண்ட இவன் சடையவர்மன் என்ற பட்டத்தினைப் பெற்றவன். இவனைப் பற்றிய தகவல்கள் [[வேள்விக்குடிச் செப்பேடு|வேள்விக்குடிச் செப்பேடுகளிலும்]], [[சீவர மங்கலச் செப்பேடு|சீவர மங்கலச் செப்பேடுகளிலும்]], [[ஆனைமலை]], [[திருப்பரங்குன்றக் கல்வெட்டு|திருப்பரங்குன்றக் கல்வெட்டுக்களிலும்]] உள்ளது குறிப்பிடத்தக்கது.
 
 == பராந்தகன் ஆற்றிய போர்கள் ==
 கி.பி. 767 ஆம் ஆண்டளவில் [[பல்லவர்|பல்லவ]] அரசன் [[இரண்டாம் நந்திவர்மன்|இரண்டாம் நந்திவர்மனைக்]] காவிரிக் கரையின் தெற்குப் பகுதியில் உள்ள பெண்ணாகடத்தில் [[போர்]] செய்து வெற்றி பெற்றுப் பின் பொதிகைமலைத் தலைவன் [[ஆய்வேள்|ஆய்வேளையும்]], தகடூர் அதிகமானையும்&lt;ref name=&quot;tamil vu&quot;/&gt;, [[குறும்பர்|குறும்பரையும்]] [[கொங்கு நாடு|கொங்கு நாட்டில்]] வென்றவன் பராந்தகன் என வேள்விக்குடிச் செப்பேட்டில் குறிப்பிடப்பட்டுள்ளது. மேலும் சீவரமங்கலச் செப்பேடு கூறும் தகவலின் படி [[வெள்ளூர்]], [[விண்ணம்]], [[செழியக்குடி]] ஆகிய ஊர்களில் நடந்த போர்களில் பகைவர்களை பராந்தகன் அழித்தவனெனவும், [[காவிரி ஆறு|காவிரி ஆற்றின்]] வடகரையில் [[ஆயிரவேலி]], [[பயிரூர்]], [[புகழியூர்]] போன்ற இடங்களில் [[அதியமான் மரபினர்|அதியமான் மரபினன்]] [[அதியமான்|அதியமானைப்]] போரில் புறங்கண்டான் பராந்தகன் எனவும், அதியமானுக்கு உதவியாக [[சேரர்|சேர]] மன்னன் ஒருவனும், [[பல்லவர்|பல்லவ]] மன்னன் ஒருவன் வந்ததாகவும் இவர்களைத் துரத்திய பராந்தகன் [[கொங்கர் கோமான்|கொங்கர் கோமானை]] வென்று புலவரைச் சிறையில் அடைத்து கொங்கு நாட்டு ஆட்சியைப் பெற்று விழிஞத்தை அழித்து வேணாட்டு அரசனைச் சிறைபிடித்து அவன் நாட்டிலிருந்து [[யானை|யானைகள்]], [[குதிரை]]கள், மற்றும் செல்வங்கள் அனைத்தையும் கவர்ந்து வந்து வெள்ளூரில் பகைவரை அடக்கி தென்னாடு முழுவதனையும் தனது ஆட்சிக்குள் கொண்டு வந்தான் எனவும் அச்செப்பேடுகளில் குறிப்பிடப்பட்டுள்ளதும் குறிப்பிடத்தக்கது.
 
 == பராந்தகன் ஆற்றிய பாதுகாப்புகள் ==
 வெற்றி பெற்ற நாடுகளையெல்லாம் பாதுகாத்தும், குறுநில மன்னர்களைக் கண்காணித்தும் வந்திருந்தான் பராந்தகன். [[கரவபுரம்]] என்ற நகரில் [[அகழி|அகழியும்]], [[மதில்|மதிலும்]], கோட்டையும் அமைத்து அப்பகுதியில் மிகப்பெரிய அளவிலான [[காலாட்படை|நிலப்படையை]] வைத்தான் பராந்தகன். மேலும் அப்பகுதி [[திருநெல்வேலி]] வட்டம் [[உக்கிரக் கோட்டை]] என அழைக்கப்பெற்றது என [[களக்குடி நாட்டுக் கவந்தபுரம்]] என்ற கல்வெட்டுக் குறிப்பில் கூறப்பட்டுள்ளது.
 
 == பராந்தகன் ஆற்றிய சமயப் பணிகள் ==
 பாண்டிய மன்னர் பெரும்பாலானோரும் [[சைவர்|சைவர்களாக]] இருந்தாலும் பராந்தகன் [[திருமால்|திருமாலை]] வணங்கியவனாவான்&lt;ref name=&quot;tamil vu&quot;/&gt;. &quot;பரம வைஷ்ணவன்தானாகி நின்றியங்கு மணிநீள் முடிநில மன்னவன்&quot; என பராந்தகன் வைணவ சமயத்தில் வைத்திருந்த பற்றினைப் பற்றி [[சீவரமங்கலச் செப்பேடு|சீவரமங்கலச் செப்பேட்டில்]] குறிக்கப்பட்டுள்ளது. இவன் ஆட்சிக் காலத்திலேயே பாண்டி நாட்டில் [[பெரியாழ்வார்]] வாழ்ந்தார். பெரியாழ்வாரிடம் மிகுந்த பக்தி கொண்டிருந்த பராந்தகன் அவரிடம் அடியவராகவிருந்தான். [[கொங்கு நாடு|கொங்கு நாட்டு]] ஆட்சியில் காஞ்சிவாய்ப் பேரூரில் திருமாலுக்கு குன்றமன்னதோர் கோயில் எடுத்தவன் பராந்தகனே. மேலும் இவனைப் பற்றிய செப்பேடுகள் பலவும் வைணவத் தர்ம [[சுலோகங்கள்|சுலோகங்களாக]] இருந்தது குறிப்பிடத்தக்கது.
 
 == பராந்தகன் பெற்ற பட்டங்களும் பெயர்களும் ==
 
 {| class=&quot;wikitable&quot; border=&quot;1&quot; cellpadding=&quot;2&quot; style=&quot;text-align:center&quot;
 |-
 |தென்னவானவன்
 |சீவரன்
 |சீபினோகரன்
 |சினச்சோழன்
 |-
 |புனப்பூழியன்
 |வீதகன்மசன்
 |விநயவிச்ருதன்
 |விக்கிரம பாரகன்
 |-
 |வீரபுரோகன்
 |மருத்பலன்
 |மானியசாசனன்
 |மநூபன்
 |-
 |மார்த்திதவீரன்
 |கிரிசுதரன்
 |கீதகின்னான்கிருபாலயன்
 |கிருதாபதானன்
 |-
 |கலிப்பகை
 |கண்டக நிசுடூரன்
 |கார்யதட்ணன்
 |கார்முகப்பார்த்தன்
 |-
 |பண்டிதவச்சலன்
 |பரிபூர்ணன்
 |பாபபீரு
 |குணக்கிராகியன்
 |-
 |கூடநிர்ணயன்
 |சதிலா பராந்தகன்
 |வரகுண மகாராசா
 |மாறன் சடையன்
 |-
 |நெடுஞ்சடையன்&lt;ref name=&quot;tamil vu&quot;/&gt;
 |-
 |}
 
 போன்ற சிறப்புப் பெயர்களையும் பட்டங்களினையும் பெற்றிருந்த பராந்தகனே அதிக சிறப்புப் பெயர்களைப் பெற்ற அரசன் என வரலாற்றில் முக்கிய இடம் வகிக்கின்றான். இவன் காலத்தில் [[வடமொழி]] ஆளுமையில் இருந்தது இதனாலேயே இவனது பெயர்கள்பல வடமொழிப்பெயர்களாகவே இருப்பதும் குறிப்பிடத்தக்கது.
 
 == பராந்தகன் காலத்து அரசியல் தலைவர்கள் ==
 பராந்தகன் ஆட்சிக் காலத்தில் 
 {| class=&quot;wikitable&quot; border=&quot;1&quot; cellpadding=&quot;2&quot; style=&quot;text-align:center&quot;
 |-
 |[[காரி]]
 |[[எயினன்]]
 |[[சாத்தன் கணபதி]]
 |[[ஏனாதி சாத்தன்]]
 |-
 |[[தீரகரன் மூர்த்தி எயினன்]]
 |[[சங்கரன் சீதரன்]]
 |-
 |}
 போன்ற அரசியல் தலைவர்கள் பலர் இருந்தனர் என [[கல்வெட்டு|கல்வெட்டுக்கள்]] மற்றும் [[செப்பேடு|செப்பேடுகள்]] பலவற்றுள்ளும் குறிப்பிடப்பட்டுள்ளன.
 ==இதனையும் காண்க==
 * [[பாண்டியர் செப்பேடுகள்]]
 
 == மேற்கோள்களும் குறிப்புகளும் ==
 {{^}}
 [[பகுப்பு:பாண்டிய அரசர்கள்]]